**Vállalási feltételek**

**„B” kategória**

**A 3500 kg-ot meg nem haladó megengedett legnagyobb össztömegű gépkocsi, amely vezetőn kívül legfeljebb nyolc utas szállítására tervezett és gyártott gépjármű. Valamint a 326/2011.(XII.28.) Korm. rendeletben meghatározott ehhez a járműhöz kapcsolható pótkocsi.**

Név: Antal-Ka Autósiskola Szolgáltató és Oktató Kft. Rövidített név: Antal-Ka Autósiskola Kft.

Székhely: 2132 Göd, IV. Béla király utca 36/a.

Cégbírósági bejegyzés száma: 13-09-106815

Felnőttképzési nyilvántartási szám:B/2020/006943

Iskolavezető: Medgyesi Antalné **06-20-942-6990**

Ügyfélfogadás: 2132 Göd, IV. Béla király u. 36/a.

Csütörtökön:12-20-ig, illetve az iskolavezetővel – telefonon - történő egyeztetés alapján.

Elérhetőségek: www.autosiskolam.com

e-mail:autosiskolam.com@gmail.com

**A tanfolyamra való felvétel feltételei:**

* betöltött 16 és fél év
* személyi igazolvány, lakcímkártya
* kitöltött Jelentkezési-lap, nyilatkozat
* 1 csoportú orvosi alkalmassági vélemény (a háziorvos elektronikusan állítja ki)
* iskolával kötött felnőttképzési szerződés (fiatalkorú jelentkező esetén, szülői jelenlét-aláírás szükséges)

**Képzés óraszámai:**

Elmélet: e-learning (távoktatás)

A tanfolyam elvégzésére rendelkezésre álló idő 180 nap. Ez alatt a tanulásra (tanagyagra) fordítható idő maximum 75 óra.

A tanfolyamra az értesítéstől számítva 3 héten belül be kell jelentkeznie. Az elsajátítandó tananyag kisebb egységekre – modulokra – van szétbontva, melyek egymásra épülnek. A programban minden modul szintfelmérő teszttel záródik, melyet teljesíteni kell, mert a következő tananyagrész csak ezután kezdhető el. A tananyag végén záró teszt van, melynek sikeres teljesítése után, a program kiállítja az e-learning tanfolyam elvégzéséről szóló igazolást. A tananyaggal kapcsolatos technikai probléma esetén – munkaidőben – az E-titán ügyfélszolgálata nyújt segítséget, a +361-5770222-es telefonon. Kérésére - külön megállapodás alapján - a tanulás alatt folyamatosan biztosítunk konzultációs lehetőséget.

Gyakorlat:

* alapoktatás 9 óra
* főoktatás (forgalom)
* városi vezetés 14 óra
* országúti vezetés 4 óra
* éjszakai vezetés 2 óra
* forgalom vizsga 1 óra
* összesen: 30 óra

Gyakorlati képzés (vezetés), a sikeres elméleti vizsga után, a hitelesített vezetési karton birtokában kezdődhet el! A vezetési tanórák 50 percesek. A két vezetési óra (2x50 perc) egybefüggően is megtartható. Az alapoktatás alatt legfeljebb napi 2 tanóra, a főoktatás alatt legalább egy órás szünettel napi 2 x 2 tanóra tartható. Az alapoktatás nem csak a jármű technikai kezelésének (rutin feladatoknak) a begyakorlását, hanem jármű feletti uralom- és a jármű biztonsági ellenőrzésének elsajátítását is tartalmazza. Az oktatás időpontjait az oktatóval kell egyeztetnie. **A megbeszélt időpontot lemondani, az esedékesség előtt 48 órával lehet** – kivétel rendkívüli esemény - **egyéb esetben az órákat (2 tanórát) ki kell fizetnie, és amennyiben a forgalmi vizsgáig kötelezően levezetendő percek még nem teljesültek, egy későbbi időpontban be kell pótolnia.**

Késés esetén a várakozási idő mindkét fél részéről 20 perc. Amennyiben az oktató késik, a késést be kell pótolnia. **Ha a tanuló késik, vagy a bejelentett vezetési idő vége előtt akarja befejezni a képzést - a vezetési kartonon rögzített tényleges kezdés és végzés időpontja - az elszámolásra nincs hatással, tehát tandíj esetében ugyanúgy teljes tanórának (adott esetben 2 tanórának) számít.**

**Oktató jármű**: Opel Corsa

**Rutinpálya:** 2134 Sződ, Külterület HRSZ 0308/1.

**Vizsgára bocsátás feltételei:**

Elméletből akkor vizsgázhat, ha:

* az elméleti tanfolyamot sikeresen elvégezte,
* betöltötte a 16 és ¾ évet,
* a tanfolyam kezdő napjától számítva kevesebb, mint 9 hónap telt el.
* a vizsgadíjat befizette

Az első elméleti vizsgán be kell mutatni az iskolai bizonyítványt (minimum 8 általános).

Vizsga helyszíne: Vác, Arató utca 20.

Önnek a tanfolyam kezdetétől számított 12 hónapon belül sikeres KRESZ vizsgát kell tennie. Amennyiben a tanfolyam kezdetétől számított 9 illetve 12 hónapos határidőkből kifut, az elméleti tanfolyamot – ***újbóli tandíjbefizetés*** után - ismételten el kell végeznie. Csak ezután jelenthető elméleti vizsgára. A sikeres KRESZ vizsga két évig érvényes. A megkezdett elméleti (KRESZ) tanfolyam díja – lemorzsolódás okától függetlenül – nem igényelhető vissza.

Gyakorlatból vizsgázhat, ha:

* betöltötte a 17. életévet,
* az oktatásokon, igazoltan részt vett és az előírt 580 km-t teljesítette,
* a teljes tandíjat és a vizsgadíjat befizette.

Vizsga helyszíne: Vác, Arató utca 20.

Forgalmi vizsga, a sikeres KRESZ vizsgától számított két éven belül tehető le. A két év eltelte után, minden vizsgája érvényét veszti, és a teljes tanfolyamot meg kell ismételnie. Amennyiben a képzés befejezésére előírt határidőből kicsúszik, a befizetett díjat nem áll módunkban visszafizetni, az új tanfolyam ***teljes díját***ki kell fizetnie. Ha a sikeres KRESZ vizsgától számított 2 év lejárata előtt 4 hónappal, vagy ennél rövidebb idővel jelentkezik gyakorlati oktatásra, ennek esetleges következményei Önt terhelik, óradíj és a feltételek tekintetében egyedi elbírálás alá esik.

Két éven belüli, ***ötödik sikertelen*** forgalmi vizsga után, rendkívüli pályaalkalmassági vizsgálatra kell mennie!

A vezetői engedély megszerzésének feltétele a sikeres elsősegély-nyújtási ismeretek megszerzése. Nem kell vizsgáznia, ha a 31/1992 (XII.19.) NM. r. szerinti végzettséggel rendelkezik (3 sz. melléklet), illetve ha 1984. január 1-je után bármely járműkategóriára vezetői engedélyt szerzett. A tanfolyam /nem kötelező/elvégezhető a Magyar Vöröskeresztnél, illetve e-learning formában is. A vizsga díja: 15.500 Ft, melyet csekken kell befizetni.

Vöröskeresztes vizsgát kérhet a következő oldalon: [https://pestmegyevoroskereszt.hu/elsosegely/vizsgak](file:///C:\Users\user\Documents\%20https:\pestmegyevoroskereszt.hu\elsosegely\vizsgak)

**Vezetői engedély igénylésének feltételei:**

A sikeres forgalmi vizsgáról a közlekedési hatóság Vizsgaigazolást állít ki, amelyet a vizsgát követő 1 munkanapon belül elektronikus úton továbbít az illetékes közlekedési igazgatási hatóság részére.

Aki első vezetői engedélyét szerzi meg, illetve új kategóriára szerez engedélyt, jogosult arra, hogy a vezetői engedélyét hivatalból, automatikus eljárásban, ingyenesen megkaphatja a hatóságtól. Erre vonatkozóan írásbeli nyilatkozatot kell tennie. Nyilatkozat tételre az alábbi lehetőségek állnak rendelkezésre:

* a [www.magyarország.hu](http://www.magyarország.hu) weboldal,
* az illetékes kormányablak/okmányiroda,
* KAV Közlekedési Alkalmassági és Vizsgaközpont

Amennyiben az automatikus kiállítást nem veszi igénybe, vezetői engedélyét személyesen, bármelyik okmányirodában, Kormányablaknál igényelheti. (A forgalmi vizsgát követő 2. munkanaptól.)

Az igényléshez be kell mutatnia: valamilyen személyazonosságot igazoló hatósági igazolványt, eredeti orvosi alkalmassági véleményt, vöröskeresztes igazolást (amennyiben nem elektronikusan állították ki).

Egyéni igényeit kérjük, már a szerződéskötés előtt jelezze, hogy ennek feltételeit a szerződésben rögzíteni tudjuk: /pl. vezetési időpont napjainak-, kezdési helynek a meghatározása stb,/

Alap tandíj + vizsgadíj összesen: (A tanfolyam megkezdésekor) **350.600 Ft**.

Tandíj: Elmélet: 50.000 Ft. Vizsgadíjak: elmélet 4.600 Ft.

Gyakorlat: (kötelező min. 30 óra) 285.000 Ft. forgalom 11.000 Ft.

összesen: 335.000 Ft. összesen: 15.600 Ft.

* Kötelező 30 tanóra - átlag óradíja - a tanfolyam megkezdésekor: 9.500 Ft./tanóra, illetve

(miután a képzés akár 3 évig is eltarthat) ***a gyakorlati vezetés megkezdésének időpontjában érvényes óradíj***

„B”

Tandíjfizetés módjai:

* **Készpénz**fizetés esetén a befizetésről készpénzfizetési számlát állítunk ki.
* Megállapodás szerint **átutalás**sal. Az átutalásnak meg kell érkeznie a részletfizetésnél leírt esedékességig.

Számlaszám: Antal-Ka Kft. **64700069-16660476-00000000**

**Részletfizetés esetén:** /akár 4 kamatmentes részletben,/

**1.** részlet: A tanfolyam indulásakor (jelentkezéskor): (elmélet 50.000 + vizsgadíj 4600 Ft.) 54.600 Ft.

**2.** részlet: Az első 10 óra, a gyakorlati vezetés megkezdése előtt (12.000 Ft/óra) 120.000 Ft.

**3.** részlet: A második 10 óra, a 11. óra megkezdése előtt (10.000Ft/óra) 100.000 Ft.

**4**. részlet: A harmadik 10 óra, a 21. óra megkezdése előtt

(6.500 Ft/óra + forgalmi vizsgadíj 11.000 Ft) 76.000 Ft.

* Kötelező 30 tanóra - **átlag óradíja** - a tanfolyam megkezdésekor: **9.500 Ft./tanóra,** illetve
* (miután a képzés akár 3 évig is eltarthat) ***a gyakorlati vezetés időpontjában érvényes óradíj***

**Pótórák:**

Elmélet: Amennyiben a rendelkezésre álló idő alatt nem sikerül a tananyagot elsajátítani, illetve a záró tesztet

teljesíteni, póttanfolyamot kell igénybe venni (vásárolni). A póttanfolyamra maximum 10 óra fordítható,

melyre 30 napon belül van lehetőség. Pót e-learning elméleti tanfolyam ára: 8000 Ft.

Gyakorlat: - pótóra díja, a tanfolyam megkezdésekor 9.500 Ft/tanóra, illetve

- (miután a képzés akár 3 évig is eltarthat) ***a gyakorlati vezetés időpontjában érvényes pótóra-díj***

**Vizsgadíj befizetésének módja**: az alap- és pótvizsgák díjaitaz autósiskolának kell befizetni.

Elméleti (KRESZ) pótvizsga:

A vizsgázó számítógépes elméleti pótvizsgára, a vizsgadíj befizetését követően országosan, a Vizsgaközpont bármely kirendeltségén működő ügyfélszolgálatán önállóan is jelentkezhet.

Amennyiben az autósiskola intézi a pótvizsga teljes adminisztrációját (időpontfoglalás, utalás stb.), a pótvizsgadíja 5000 Ft.

Gyakorlati (forgalmi) pótvizsga:

Gyakorlati pótvizsga esetén, a vizsgadíj mellett 1 vizsgaórát és 1 rendelkezésre állási órát is ki kell fizetnie; (11000 + 2 x 9500 Ft.) összesen 30 000 Ft-ot.

**Felhívjuk szíves figyelmét arra, hogy:**

* A tanuló és autósiskola közötti hivatalos kapcsolattartás eszköze az e-mail. Gyakorlati képzésnél az oktatóval történő megállapodás esetén, a telefon illetve sms.
* Gyakorlati képzésre; a KRESZ (1/1975./II.5./ KPM-BM együttes rendelet 4,§-a (1) bekezdés b) és c) pontjában meghatározott) előírásai szerint, a jármű biztonságos vezetésére alkalmas állapotban, érvényes személyi igazolvánnyal és lakcímkártyával kell megjelennie. Vezetésre alkalmatlan állapot, illetve okmányok hiánya esetén, az oktatás nem kezdhető meg, az óradíjakat ki kell fizetnie.
* A folyamatosan változó gazdasági helyzet hatására, a gyakorlati óradíj évközben bármikor változhat.
* Amennyiben az óradíjváltozást nem fogadja el, az iskolával történő elszámolás után, jogában áll iskolát váltani.
* A tanfolyam kezdetétől számítva - jogszabályi változások következményeként - a vizsgadíjak változhatnak, a többletköltségeket az iskola nem vállalja.
* Ha olyan gazdasági változások következnek be - melyek a képzés határidejét az autósiskola hibáján kívül elnyújtják (pl. járvány, üzemanyag hiány stb.) - az ebből eredő károkért az iskola nem felelős, kártérítési kötelezettséggel nem tartozik.

23023.09.04-től történt változások:

* A képzéssel kapcsolatos összes ügyintézés (pl. kérelem benyújtása, vizsgaidőpont foglalása, vizsgalemondása stb.) csak az autósiskolán keresztül, elektronikusan lehetséges.
* A gyakorlati vezetés rögzítése perc alapon történik, a tanuló – iskola közötti elszámolás változatlanul órákban van.
* Minden gyakorlati vezetés előtt minimum 2 órával, elektronikusan be kell jelenteni a tervezett vezetés kezdő-végző időpontját, kezdés-végzés pontos helyszínét (település, utca, házszám). Ezek rögzítése általában előző nap történik, tehát a helyszín módosítására, legfeljebb 24 órával előtte van lehetőség.
* A tervezett időtartamtól eltérni, csak a gyakorlati oktatásnál lehet, indokolt esetben maximum 10%-al., ennek ténye a vezetési kartonon is rögzítésre kerül.

„B”

* A lehetséges (alkalmas) vizsgaidőpontot (nap, napok) előre egyeztetni kell. A lefoglalt időpontot lemondani, az autósiskolánál 10 nappal előtte, írásban (e-mail, sms.) lehet. Ennél rövidebb időn belüli lemondást nem áll módunkban elfogadni, ki kell fizetnie a vizsgadíjat.
* Amennyiben a vizsgázó, önhibáján kívül mulasztja el a kiírt vizsgát, az erről szóló orvosi igazolást csatolva - az autósiskolán keresztül - a vizsgadíj ismételt megfizetése alól, kérelmet nyújthat be. Az autósiskolához az igazolási kérelemre való igényét bejelenteni és az orvosi igazolást leadni, a kiírt vizsga napjától számított 6 naptári napig lehet. A határidő elmulasztása jogvesztő. A határidő elmulasztása miatt méltányossági kérelemnek nincs helye.

H**a más képzőszervnél** kívánja folytatni a tanulást, kérésére – a bejelentés időpontjától számított 3 munkanapon belül - kiállítjuk a Képzési Igazolást. Levezetett órák elszámolása a részletfizetésnél leírt óradíjak alapján történik. Az iskola által térítés nélkül biztosított segédanyagok használatára, szolgáltatások igénybevételére /kezdés-végzés helye, stb./ 10.000 Ft-ot felszámítunk, melyet az igazolás átvételekor kell kifizetni. Ezek ***kedvezmények***, és csak akkor illetik meg, ha sikeres forgalmi vizsgával, iskolánknál fejezi be a tanfolyamot.

**Vizsgázó jogai és kötelezettségei:**

A vizsgákon a vizsgára kiírt időpontban (pontosan), vizsgára alkalmas állapotban kell megjelennie, és a személyi-azonosságát hitelt érdemlően (érvényes, szembenéző fényképes igazolvánnyal) igazolnia kell. Amennyiben vezetői engedéllyel rendelkezik, minden vizsgán be kell mutatnia.

**Engedélyező hatóság:** Építési és Közlekedési Minisztérium, 1054 Budapest, Alkotmány utca 5.

**Felügyeletet ellátó szervezet:** Közlekedési Alkalmassági Vizsgaközpont Felügyeleti és Módszertani Igazgatóság; 1082 Budapest, Vajdahunyad utca 45.

**Nem magyar állampolgársággal** rendelkező tanulók esetében legalább 6 hónapos, érvényes tartózkodási engedély megléte szükséges, illetve igazolniuk kell az alapfokú iskolai végzettségüket. A külföldön megszerezett bizonyítványok esetén a 24/2005 IV.21. GKM rendelet 10 paragrafus 4. bekezdés alapján kell eljárni.

„B”